ระเบียบ กระเบียบ ก.พ.ว่าด้วยการรายงานเกี่ยวกับการบรรจุการแต่งตั้ง การเลื่อนขั้นเงินเดือนทะเบียนประวัติของข้าราชการพลเรือนและการปฏิบัติการอื่นพ.ศ. ๒๕๓๕[๑] อาศัยอำนาจตามความในมาตรา ๘ (๕) และ (๗)แห่งพระราชบัญญัติระเบียบข้าราชการพลเรือน พ.ศ. ๒๕๓๕ ก.พ. ออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบ ก.พ. ว่าด้วยการรายงานเกี่ยวกับการบรรจุการแต่งตั้งการเลื่อนขั้นเงินเดือนทะเบียนประวัติของข้าราชการพลเรือน และการปฏิบัติการอื่น พ.ศ. ๒๕๓๕ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ เมื่อได้มีคำสั่งหรือประกาศเกี่ยวกับข้าราชการพลเรือนผู้ใดดังต่อไปนี้(๑) สั่งบรรจุและแต่งตั้งซึ่งหมายถึงสั่งบรรจุและแต่งตั้งผู้สอบแข่งขันได้ตามมาตรา ๔๖ผู้ได้รับคัดเลือกตามมาตรา ๕๐ ผู้ทรงคุณวุฒิ ผู้เชี่ยวชาญ หรือผู้ชำนาญการตามมาตรา ๕๑ สั่งรับโอนมาบรรจุและแต่งตั้งตามมาตรา ๖๑หรือสั่งบรรจุและแต่งตั้งผู้ออกจากราชการหรือออกจากงานไปแล้วตามมาตรา ๖๓ มาตรา ๖๔มาตรา ๖๕ หรือมาตรา ๖๖(๒) สั่งแต่งตั้งซึ่งหมายถึงสั่งย้ายไปแต่งตั้งให้ดำรงตำแหน่งอื่นตามมาตรา ๕๗ สั่งเลื่อนขึ้นแต่งตั้งให้ดำรงตำแหน่งในระดับที่สูงขึ้นตามมาตรา ๕๘ หรือมาตรา ๕๙ สั่งรับโอนมาแต่งตั้งให้ดำรงตำแหน่งตามมาตรา ๔๔หรือมาตรา ๖๐ สั่งแต่งตั้งผู้มีคุณสมบัติไม่ตรงตามคุณสมบัติเฉพาะสำหรับตำแหน่งกลับไปดำรงตำแหน่งเดิมหรือตำแหน่งอื่นในระดับเดียวกับตำแหน่งเดิมตามมาตรา๖๒ สั่งแต่งตั้งผู้ประจำกระทรวง ประจำทบวง ประจำกรม ประจำกอง หรือประจำจังหวัดให้ดำรงตำแหน่งตามมาตรา ๖๙สั่งแต่งตั้งผู้รับเงินเดือนในอัตรากำลังทดแทนให้ดำรงตำแหน่งตามมาตรา ๗๐สั่งให้ผู้ถูกสั่งพักราชการ หรือให้ออกจากราชการไว้ก่อนหรือผู้ออกจากราชการหรือออกจากงาน กลับเข้ารับราชการในตำแหน่งตามมาตรา ๑๐๗ มาตรา๑๐๙ มาตรา ๑๒๑ มาตรา ๑๒๖ มาตรา ๑๒๘ มาตรา ๑๒๙ หรือมาตรา ๑๓๐(๓) สั่งให้รับเงินเดือน เงินประจำตำแหน่งเลื่อนขั้นเงินเดือน หรือให้ได้รับเงินเดือนตามคุณวุฒิ(๔) สั่งให้ประจำกระทรวง ประจำทบวง ประจำกรม ประจำกองหรือประจำจังหวัด ตามมาตรา ๖๙ หรือสั่งให้รับเงินเดือนในอัตรากำลังทดแทนตามมาตรา๗๐(๕) สั่งให้โอน หรือสั่งอนุญาตให้ลาออกจากราชการหรือการลาออกมีผลตามมาตรา ๑๑๓(๖) สั่งให้ออกจากราชการตามมาตรา ๕๔ มาตรา ๖๗ มาตรา ๑๐๗มาตรา ๑๑๔ (๑) (๒) (๓) (๕) (๖) มาตรา ๑๑๗ มาตรา ๑๑๘ หรือมาตรา ๑๒๓หรือสั่งให้ออกจากราชการตามพระราชบัญญัติระเบียบข้าราชการพลเรือน พ.ศ. ๒๕๑๘ มาตรา๔๖ มาตรา ๕๙ มาตรา ๙๖ มาตรา ๙๙ หรือ มาตรา ๑๐๐หรือตามพระราชบัญญัติระเบียบข้าราชการพลเรือน พ.ศ. ๒๔๙๗ มาตรา ๓๖ มาตรา ๓๙หรือมาตรา ๔๐(๗)ประกาศการพ้นจากราชการตามกฎหมายว่าด้วยบำเหน็จบำนาญข้าราชการ(๘) ประกาศพระบรมราชโองการโปรดเกล้า ฯแต่งตั้งให้ข้าราชการพลเรือนดำรงตำแหน่งหรือประกาศพระบรมราชโองการให้ข้าราชการพลเรือนพ้นจากตำแหน่งให้กระทรวง ทบวง กรมหรือจังหวัดที่ออกคำสั่งหรือประกาศดังกล่าวรายงานไปยัง ก.พ.โดยส่งสำเนาคำสั่งหรือประกาศนั้นอย่างละ ๓ ฉบับ ไปให้ภายในห้าวันทำการนับแต่วันที่ออกคำสั่งหรือประกาศและสำหรับกรณีสั่งบรรจุและแต่งตั้งตาม (๑) ให้ส่งทะเบียนประวัติของข้าราชการพลเรือน(ก.พ.๗) ของผู้ได้รับการบรรจุและแต่งตั้งที่ได้กรอกรายการและตรวจสอบถูกต้องแล้วไปพร้อมกันด้วยในกรณีที่จังหวัดเป็นผู้ออกคำสั่ง ให้จังหวัดรายงานไปยังกรมเจ้าสังกัดของข้าราชการพลเรือนผู้นั้นอีกส่วนหนึ่งด้วยข้อ ๔ข้าราชการพลเรือนผู้ใดได้รับอนุญาตให้ไปศึกษา ฝึกอบรม ดูงาน หรือปฏิบัติการวิจัยในประเทศหรือต่างประเทศได้รับอนุญาตให้ลาไปปฏิบัติงานในองค์การระหว่างประเทศหรือลาติดตามคู่สมรสตามระเบียบว่าด้วยการลาของข้าราชการได้รับวุฒิเพิ่มขึ้นหรือสูงขึ้น สมรส หย่า เปลี่ยนชื่อตัวหรือชื่อสกุล หรือตายให้กระทรวง ทบวง กรม หรือจังหวัดที่อนุญาต หรือได้รับแจ้ง รายงานไปยัง ก.พ.ภายในห้าวันทำการนับแต่วันอนุญาตหรือวันได้รับแจ้ง แล้วแต่กรณีในกรณีที่จังหวัดเป็นผู้อนุญาตหรือได้รับแจ้งให้จังหวัดรายงานไปยังกรมเจ้าสังกัดของข้าราชการพลเรือนผู้นั้นอีกส่วนหนึ่งด้วยข้อ ๕ให้เลขาธิการ ก.พ. รักษาการตามระเบียบนี้ประกาศ ณ วันที่ ๒๕ พฤศจิกายน พ.ศ. ๒๕๓๕ชวน หลีกภัยนายกรัฐมนตรีประธาน ก.พ.[๑]ราชกิจจานุเบกษา เล่ม ๑๐๙/ตอนที่๑๒๐/หน้า ๒๘/๑๘ ธันวาคม ๒๕๓๕